**Քրսիտինա Ռենե Հենդրիքս** (անգլ.՝ *Christina Rene Hendricks*, մայիսի 3, 1975(1975-05-03), Նոքսվիլ, Նոքս շրջան, Թենեսի, ԱՄՆ), ամերիկացի հեռուստատեսության և կինոյի դերասանուհի։ Հանդիսատեսին առավել հայտնի է «Լուսատտիկ» (2002–2003) և «Խելագարները» (2007-2013) հեռուստասերիալներից, ինչպես նաև «Դրայվ» (2011), «Օտարացում» (2011), «Շանթահար» (2013) և այլ ֆիլմերից։

«Խելագարները» հեռուստասերիալում կերտած կերպարի համար առաջադրվել է 4 Էմմի մրցանակի։ «Էսքուայր» կոչվող ամսագրի իգական սեռի ընթերցողների շրաջանակում կատարված հարցումների արդյունքում Հենդրիքսին է շնորհվել «Աշխարհի ամենասեքսուալ կին» տիտղոսը։ 2010 թվականին նույն ամսագրի կողմից Հենդրիքսը ճանաչվել է «Ամենագեղեցկադեմ ամերիկուհի»։

Ունի Միացյալ Նահանգների և Մեծ Բրիտանիայի քաղաքացիություն։

Կենսագրություն
--------------

Ծնվել է 1975 թվականի մայիսի 3-ին Նոքսվիլ քաղաքում (Թենեսի նահանգ), սակայն վաղ մանկությունն անցկացրել է Այդահո նահանգի հյուսիսում գտնվող Թուին Ֆոլս քաղաքում։ Հայրական կողմից ունի անգլիական ծագում։ 13 տարեկան հասակում ընտանյոք հանդերձ տեղափոխվել է Ֆեյրֆեքս ավան (Վիրջինիա նահանգ), որտեղ Քրիստինան սկսեց հանդես գալ դպրոցի թատերական խմբակում։ 18 տարեկանից մինչև 27 տարեկանն զբաղվել է մանեկենուհու աշխատանքով։ Առաջին դերերը Հենդրիքսն ստանում է հեռուստատեսությունում՝ կերտելով երկրորդ պլանի կամ էպիզոդիկ կերպարներ «Մուրացկաններն ընդդեմ ընտրյալների» (1999), «Քևին Հիլ» (2004) և մի քանի այլ բազմասերիանոց հեռուստաֆիլմերում, սակայն համաշխարհային ճանաչման արժանանում է միայն «Խելագարները» (2007) հեռուստասերիալից հետո, որտեղ Հենդրիքսը մարմնավորում է սեքսուալ և խարիզմատիկ մի կնոջ՝ Ջոան Հարիսին, իսկ հեռուստասերիալի դեպքերը տեղի են ունենում 1960-ականների Նյու Յորքում։

Հենդրիքսը 2006-ին
Հենդրիքսի մասնակցությամբ առավել հայտնի գեղարվեստական ֆիլմերից են «Դրայվ» մարտաֆիլմ-թրիլլերը, ինչպես նաև «Օտարացում» դրաման (գլխավոր դերում՝ Էդրիան Բրոդի)։

Ծանոթագրություններ
------------------

1. 1 2  Discogs — 2000.
2. ↑  «Ամերիկյան կնոջ կերպարի հետ կապված հարցումը». «Էսքուայր». 2010 թ․ ապրիլի 20. Վերցված է 2011 թ․ մայիսի 28-ին.
3. ↑  Ուելես, Դենմարկ (2010 թ․ ապրիլի 23). ««Խելագարներ»-ի դերասանուհի Քրիստինա Հենդրիքսը ճանաչվել է ամենագեղեցկադեմ կինը Միացյալ Նահանգներում | «Փիփլ»». *«Ֆըրստ փոստ»*. Արխիվացված է օրիգինալից 2011 թ․ օգոստոսի 8-ին. Վերցված է 2011 թ․ փետրվարի 20-ին.

Արտաքին հղումներ
----------------

* IMDb.com էջը
* AllRovi.com էջը Արխիվացված 2011-12-23 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քրիստինա Հենդրիքս» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · Metacritic · MusicBrainz · Rotten Tomatoes · Giant Bomb · WikiTree |
|  |
| Բառարաններ և հանրագիտարաններ | Բրիտանիկա · Notable Names Database · Treccani |
|  |
| 

|  Չափորոշչային վերահսկողություն |
| --- |
|  |
| BNE: XX5369316, XX1504973 · BNF: 16626688s · CONOR: 201615971 · GND: 1041791925 · ISNI: 0000000047446334 · LCCN: no2008135521 · NKC: xx0221128 · NTA: 391029894 · NUKAT: n2015007494 · SUDOC: 158969820 · VIAF: 71212632 · WorldCat VIAF: 71212632 |

 |

 |